﻿Crearea prosperitatii pe baza increderii sociale Cartea care constituie subiectul recenziei de fata porneste de la premiza ca toate problemele politice se invartesc in jurul celei economice. Autorul isi propune sa arate cum reflecta si modeleaza viata economica viata moderna insasi, examinand o varietate de natiuni din punctul de vedere al capacitatii de a crea noi societati comerciale. In concordanta cu teoria care l-a facut celebru, Fukuyama considera ca miscarea convergenta a tarilor catre capitalismul democratic (democratie liberala + economie de piata) constituie sfarsitul istoriei ca evolutie a societatii omenesti catre un tel final. Totusi, esuarea celorlalte modele nu inseamna disparitia diferentelor dintre societati, disparitia ideologiilor sporind rolul identitar al culturii. Astfel, vitalitatea institutiilor politice si economice depinde de societatea civila care reprezinta un complex de de organizatii intermediare cu rol de socializare a indivizilor intr-o anumita cultura si de asigurare a perpetuarii societatii. Societatea civila depinde de cultura, obiceiuri, traditii si morala si poate fi influentata de actiunea politica. Spre deosebire de ciocnirile ideologice care au provocat mari conflicte in istorie, interferentele culturale pot provoca schimbari creative. Una dintre ideile centrale ale cartii este aceea ca economia constituie cel mai dinamic cadru pentru sociabilitate [sodalitate], care asigura contactul dintre oameni la locul de munca si le satisface acestora nevoia fundamentala de recunoastere, conferindu-le o identitate, un statut si demnitate -in afara satisfacerii nevoilor materiale. Desi activitatea economica se impleteste cu o larga varietate de norme, reguli, obligatii morale si obiceiuri, o singura caracteristica culturala cuprinzatoare conditioneaza bunastarea si competitivitatea unei natiuni: nivelul increderii sociale. Capitalul social (capacitatea oamenilor de a lucra impreuna in grupuri si organizatii pentru scopuri comune) asigura exploatarea oportunitatilor economice. Acesta depinde de gradul in care comunitatile impartasesc normele si valorile si pot subordona (sau macar imbina) interesele individuale celor de grup. Dintre aceste valori impartasite, increderea sociala are o valoare economica deosebita. Nivelul sau scazut in societate este taxat prin costuri ridicate pentru intretinerea unui aparat represiv si juridic (politie, tribunale, avocati, penitenciare) supradimensionat, ce greveaza cheltuielile bugetare. Totodata, cresterea numarului de litigii inseamna scaderea gradului de acceptare a autoritatii structurilor sociale existente. De aceea, pentru asigurarea stabilitatii si prosperitatii societatilor postindustriale este nevoie de incredere, reciprocitate, obligatie morala -elemente ale capitalului social care poate fi distrus de politicile guvernamentale, dar foarte greu (re)construit de acestea. Unul dintre argumentele aduse de autor in favoarea ideii ca viata economica nu poate fi separata de cultura este acela ca politicile industriale functioneaza mai bine in societatile cu traditii indelungate de cinste si servicii civile competente, altfel rezultatele lor pot fi viciate de coruptia oficialitatilor si a functionarilor de care depind. Motivul este ca societatile cu un inalt grad de incredere si cu capital social ridicat pot crea organizatii (economice) mari fara sprijinul statului, pe cand in societatile bazate strict pe familism (necivice) interventia statului este indispensabila in acest scop. In ceea ce priveste comportamentul economic, in situatii de rutina comportamentul rational este inlocuit de obiceiuri sau traditii datorita costului ridicat (si nejustificat) al achizitionarii de informatii. Cea mai mare eficienta economica a fost atinsa de grupuri de indivizi care datorita preexistentei unei comunitati morale (civice) sunt capabile sa munceasca efectiv impreuna. In capitolul 3 autorul face o analiza a structurilor organizationale evidentiind rolul pe care il joaca increderea in cadrul acestora. Astfel, tinand cont de faptul ca marile corporatii isi au originea in includerea in organizatie (prin cumparare sau fuzionare) a furnizorilor pentru a se reduce costurile tranzactionale cauzate de negocierea cu furnizori necunoscuti de pe piata, se desprinde concluzia ca ierarhia este necesara pentru a suplini lipsa increderii. Desi informaticienii afirma ca tehnologia este mortala pentru toate structurile ierarhice, viitorul apartinand retelelor, in lipsa increderii acestea se transforma rapid in ierarhii sau se dezintegreaza. Comunitatea spontana -mediul propice pentru aparitia si dezvoltarea retelelor- depinde de cultura si se bazeaza pe incredere. Increderea sociala este definita ca fiind asteptarea, impartasita intr-o comunitate, ca membrii acesteia sa aiba de obicei un comportament cinstit, corect si cooperant pe baza unor valori si norme liber consimtite.. Aceste norme si valori (capitalul social) sunt create si transmise de obicei prin mecanisme culturale ca religia, traditia, obiceiurile. De aceea capitalul social este greu de creat sau de modificat pentru ca se bazeaza pe virtuti sociale -loialitate, cinste, interdependenta- care preced si determina increderea sociala. Cea mai folositoare forma a capitalului social este capacitatea de a forma noi asociatii si de a coopera in cadrul acestora pe baza regulilor proprii -sociabilitatea spontana. Solidaritatea organica ce se stabileste in cadrul acestor organizatii se bazeaza mai mult pe valorile impartasite decat pe contract. Desi interesul personal al membrilor si contractul dintre acestia sunt suficiente pentru formarea grupurilor sociale (sodalitate) cele mai eficiente organizatii se bazeaza pe comunitati de valori etice impartasite (comunitati civice). Statul poate promova sau submina prin actiunile sale comunitatile spontane stabilite in societatea civila. O comunitate puternica este favorizata de absenta unui stat puternic (autoritar), anti-etatismul favorizand sociabilitatea spontana. Toate acestea se reflecta in plan economic prin faptul ca economia societatilor cu incredere sociala redusa este caracterizata de absenta marilor intreprinderi private. Desi lipsa acestor intreprinderi nu afecteaza ritmul de crestere economica, ele influenteaza stabilitatea economica a unei tari si competitivitatea ei, astfel ca se poate afirma despre capitalul social ca face parte din resursele unei natiuni. Intr-o societate bazata pe incredere locurile de munca sunt mai flexibile si orientate spre grup, cu mai multa responsabilitate delegata spre nivelurile inferioare. Este la latitudinea managerilor sa tina cont de latura sociala a personalitatii umane in organizarea afacerilor, iar cei care vor acorda atentie comunitatii pot deveni cei mai eficienti. Autorul nu foloseste in aceasta carte distinctia dintre cultura si structura sociala deoarece considera ca valorile si ideile provoaca relatii sociale concrete si viceversa. Astfel, pe de o parte, majoritatea virtutilor morale sunt rezultatul obiceiurilor (obisnuintei), iar pe de alta parte comportamentul determinat cultural se bazeaza mai mult pe perceptele morale si religioase decat pe ratiune, obiceiurile culturale scurtcircuitand procesul rational de decizie bazat pe achizitionarea si analizarea informatiilor. De aceea actualele diferente intre economiile diferitelor natiuni se datoreaza obiceiurilor morale specifice (cum ar fi sociabilitatea spontana). Cei care traiesc in cultura saraciei caracterizata de promiscuitate, consum de alcool sau de droguri, graviditate prematura si lipsa planingului familial nu sunt in stare sa profite de oportunitatile economice chiar cand acestea exista si le sunt la indemana deoarece obiceiurile lor sociale sunt incompatibile cu pastrarea unei slujbe sau cu derularea unei afaceri legale. Cu cat oamenii sunt mai saraci, cu atat sunt mai putin sociabili: ei nu sunt in stare sa-si subordoneze pornirile individuale unui grup si familiile se dezintegreaza mai repede. In capitolul intitulat Virtutile sociale se analizeaza rolul acestora in diferite tipuri de societati umane. Reiese astfel ca spiritul capitalismului se refera nu numai la morala muncii ci si la alte virtuti inrudite, cum ar fi: frugalitatea (calitatea de a economisi), o apropiere rationala de rezolvarea problemelor, dorinta de a supune mediul prin inovatie si munca. Pentru demonstrarea faptului ca nu fortele economice determina cultura, ci cultura produce anumite forme de comportament economic se prezinta efectele convertirii (recente si masive) a populatiei sudcoreene la protestantism: imbunatatirea igienei si a educatiei si cresterea economiilor populatiei si a venitului mediu. In ceea ce priveste comunismul, desi acesta urmarea desfiintarea egoismului, prin agresarea societatii civile acesta l-a intarit. S-a ajuns astfel la un familism amoral caracterizat prin legaturi sociale si obligatii morale limitate doar la familia nucleara, in afara ei indivizii neavand incredere unii in altii si nesimtind nici o responsabilitate fata de comunitate. Spectrul social are la un capat familia, la celalt statul si intre ele grupurile sociale intermediare care formeaza societatea civila. Cu cat densitatea este mai mare in zona mediana a spectrului, cu atat societatea este mai civica. Spectrului social ii corespunde urmatoarele tipuri de organizatii economice: afaceri familiale bazate pe familism si rudenie, corporatii conduse de profesionisti bazate pe asociere voluntara si intreprinderi de stat. Lipsa increderii in afara familiei face dificila infiintarea de grupuri si de organizatii, inclusiv de societati comerciale nefamiliale, chiar daca sistemul contractual este menit tocmai sa umpla golul lasat de lipsa increderii. In contrast cu familismul amoral este definit civismul spontan ca inclinatia spre caritate, pastrarea curateniei spatiului public, voluntariatul in grupuri dedicate interesului public. Astfel, daca comunitatea necivica reprezinta doar o aglomerare rezidentiala de gospodarii, comunitatea civica este vie si functionala. Printre virtutile care fac o societate viabila se numara: curajul, spiritul de sacrificiu, mandria, caritatea. Studiul de caz realizat in capitolul 10 se refera la Sudul Italiei. Cauza istorica a lipsei sociabilitatii spontane este dominatia unui stat centralizat si arbitrar care a distrus intentionat grupurile intermediare pentru a controla astfel absolut viata asociationala. Familismul excesiv ce caracterizeaza zona studiata naste suspiciune fata de toti cei care nu fac parte din familie. Datorita temerii fiecarei familii ca o alta mai puternica i-ar putea leza interesele acestea nu ezita sa le lezeze pe cele mai slabe decat ele tocmai pentru a le impiedica sa se intareasca si sa devina astfel o amenintare la adresa lor. Se formeaza astfel un cerc vicios foarte greu de rupt. In cadrul familismului amoral familia este singura sursa de siguranta sociala. Codul sau moral este: maximizeaza avantajul imediat al familiei si considera ca si ceilalti fac la fel. Lipsa asociatiilor intermediare este un factor limitativ pe calea dezvoltarii economice si favorizeaza aparitia organizatiilor criminale. Sociabilitatea spontana determina performantele economice chiar mai mult decat factorii economici insisi. Chiar si firmele familiale -raspandite peste tot - sunt mai dinamice, mai motivate si mai prospere in centrele cu capital social ridicat. Capitolul 12 este dedicat unei tari cu o situatie speciala. Coreea de Sud a dovedit ca un stat hotarat si competent poate modela structura industriala si invinge chiar inclinatii culturale de durata. Astfel, structurile economice moderne -retelele- care in Japonia au aparut spontan au fost create in Coreea ca rezultat al politicii guvernamentale. In demersul sau, statul a folosit cateva punti catre sociabilitate specifice Coreei: 1. grupurile de rudenie -clanurile extrem de mari au diminuat efectele nepotismului; 2. regionalismul - diferitele regiuni ale Coreei de Sud au identitati distincte de care marile firme tin cont in politica lor de personal; 3. solidaritatea universitara - relatiile stranse dintre fostii colegi de facultate stau la baza retelelor economice; 4. armata - serviciul militar obligatoriu este un factor socializator mai ales pentru tinerii de la tara; 5. grupurile de studiu sau de hobby - specifice culturii urbane, acestea ofera un spatiu suplimentar de sociabilitate separat de familie si de locul de munca. De asemenea, sociabilitatea coreenilor este puternic influentata de religie, mai precis de convertirea masiva a acestora la crestinism (neoprotestantism). Astfel in Seul se afla cea mai mare biserica penticostala din lume (500.000 de membri) iar cele mai bune universitati coreene sunt sponsorizate de crestini. Exista totusi mai multe efecte secundare care dovedesc faptul ca interventia statului nu poate inlocui capitalul social si sociabilitatea spontana: 1. Coruptia 2. Datorita autoritarismului necesar in astfel de interventii creste pericolul dictaturii. 2. Centralismul si rigiditatea economiei subventionate/incurajate de stat afecteaza competitivitatea acesteia. 3. Centralizarea aparatului decizional 4. Costurile interventiei statului in economie se resfrang negativ asupra nivelului de trai al populatiei (de exemplu, muncitorii taivanezi au un standard de viata superior celor coreeni). 5. Monopolizarea resurselor, a pietelor si chiar a puterii politice de catre protejatii statului. In concluzie, nu exista o garantie a succesului interventiei statului in economie pentru a suplini capitalul social, cazul coreean fiind mai de graba o exceptie. Desi esenta vietii economice moderne consta in inlocuirea obligatiilor morale informale cu unele formale transparente legal, totusi eficienta institutiilor moderne bazate pe contract este favorizata de existenta increderii. Increderea inlatura grija maximizarii profitului pe termen scurt si creste eficienta economica prin reducerea costurilor tranzactionale: gasirea cumparatorului/furnizorului potrivit, negocierea unui contract, supunerea la legislatie, litigii contractuale. Increderea are o valoare pragmatica importanta, fiind un lubrefiant al sistemului social. Ea impreuna cu valorile similare -loialitatea si spunerea adevarului- sunt bunuri (marfuri) cu valoare economica reala care cresc eficienta sistemului. Dar nu sunt marfuri care se comercializeaza pe piata libera. Ca regula generala, increderea apare cand o comunitate impartaseste un set de valori morale astfel incat sa creeze premizele unui comportament onest. Succesul economic al tarilor industrializate se datoreaza zestrei bogate de capital social si sociabilitate spontana care stau la baza stratului dens de asociatii intermediare (aflate intre familie si stat). Cu cat sunt mai ridicate cerintele sistemului moral al comunitatii si exigentele pentru intrarea in comunitate, cu atat este mai mare solidaritatea si increderea mutuala intre membrii acesteia. Cu cat creste marimea unei organizatii, cu atat creste si tendinta membrilor sai de a beneficia de bunurile publice produse de aceasta fara a-si aduce aportul la efortul comun. Pentru a nu profita de avantajul gratuit indivizii trebuie sa-si identifice bunastarea lor cu cea a grupului din care fac parte si sa nu-si puna interesele lor economice (pe termen scurt) inaintea celor ale grupului. Oamenii sunt mai motivati sa-si indeplineasca sarcinile intr-o organizatie daca aceasta nu are un scop economic in primul rand. Din punct de vedere economic solidaritatea si increderea sunt avantajoase numai in cadrul grupurilor productive nu si in cazul grupurilor de interese angajate in redistribuirea bunastarii in avantajul propriilor membri (de la mafii la biserica). Sociabilitatea poate constitui si cauza stagnarii economice a unui stat daca ea se manifesta mai mult prin producerea de grupuri de interese decat de afaceri, constatandu-se, de exemplu, ca solidaritatea de clasa (orizontala) este mai putin productiva decat cea de intreprindere (verticala). Daca sociabilitatea traditionala -loialitatea fata de grupuri sociale de lunga durata- poate constitui un obstacol in calea cresterii economice, sociabilitatea spontana se poate dovedi foarte folositoare. Capitalismul este un proces de “distrugere creatoare” in care organizatiile ineficiente sunt eliminate de altele noi. In capitolul consacrat Japoniei, Fukuyama considera ca sociabilitatea spontana a japonezilor se datoreaza (mai) slabelor legaturi de familie. Astfel, in Japonia adoptia este mult mai frecventa decat in alte tari iar averea familiei nu se imparte intre frati ci este mostenita de primul nascut, ceilalti frati fiind nevoiti sa-si intemeieze propriile gospodarii (afaceri). Sociabilitatea spontana a japonezilor se manifesta in cele mai diverse domenii ale vietii sociale: 6. Partidele politice japoneze sunt impartite in factiuni conduse de membrii marcanti ai acestora. 7. Japonezii (ca si americanii) apartin mai de graba unei biserici anume -parohie- decat unei religii. 8. Loialitatea salariatilor japonezi fata de firma face ca acestia sa-i acorde mai mult timp decat familiei. 9. Increderea japonezilor in autoritati este atat de mare incat acestea au prioritate in fata familiei. 10. Gradul inalt de obligatie morala reciproca sta la baza angajarii pe viata a salariatilor si a relatiilor durabile dintre companiile care apartin aceleiasi retele. 11. Calitatea slujbei accesibile in Japonia depinde numai de renumele scolii absolvite. 12. Sindicatele japoneze actioneaza ca instrumente ale managementului in vederea cresterii prosperitatii firmei, cautand sa usureze conditiile de munca si sa disciplineze angajatii. Sistemul japonez functioneaza atat de eficient deoarece si angajatii si managerii internalizeaza regulile fara costuri tranzactionale (contracte, proceduri juridice formale): angajatii dau tot ce pot pentru companie iar managerii le asigura bunastarea. Marile corporatii au aparut tocmai pentru reducerea costurilor tranzactionale de pe piata, dar cheltuielile lor administrative mari au dus la aparitia retelelor formate din companii mici independente intre care se stabilesc alt fel de relatii decat cele de piata, bazate pe incredere si cooperare pe termen lung. Datorita lipsei surselor de autoritate retelele pot fi oricand paralizate de lipsa consensului, asa ca ele nu pot decat functiona decat in societati caracterizate printr-un nivel inalt de incredere sociala cum este cazul Japoniei. Un caz aparte il prezinta Germania datorita divizarii sale. Astfel, patronii vestgermani se plang de faptul ca nemtii din fosta RDG care au crescut sub comunism au mai putine virtuti tipic germane -cum ar fi morala puternica a muncii sau autodisciplina- decat angajatii lor turci. Asadar, nivelul general al increderii intr-o societate se poate modifica in timp datorita conditiilor specifice sau evenimentelor. Desi increderea le permite indivizilor sa intre in relatii directe, nemediate de reguli si proceduri formale stabilite de terti, lumea economica moderna a luat nastere odata cu aparitia si proliferarea legilor si a contractelor care specifica explicit indatoririle si responsabilitatile partilor. Trecerea de la economia familiala la cea de piata si la societatile comerciale s-a facut prin inlocuirea increderii existente in familie cu institutii ca dreptul la proprietate, contractul si un sistem stabil de legi comerciale (inlocuirea autoritatii traditionale cu cea birocratica). Intre incredere si regulamente exista o relatie inversa, excluzandu-se una pe alta, peste un anumit nivel proliferarea regulamentelor devienind un semn al disfunctiilor sociale. Capitolele 19 si 20 ale cartii sunt dedicate analizei diferitelor tipuri de management aplicate in intreprinderile moderne, de la taylorism pana la cel obstesc, orientat spre echipa. Concluzia care se desprinde din aceasta analiza este ca tarile puternic industrializate au reusit sa combine vechile institutii si caracteristici culturale cu un cadru economic liberal. In partea a IV-a a lucrarii este abordata evolutia capitalului social in Statele Unite, pornindu-se de la premisa lui Tocqueville ca slabiciunea indivizilor egali intr-o societate democrata le provoaca nevoia de a se asocia pentru a atinge scopuri importante, cooperarea in viata civila servind drept scoala a activitatii publice care ii scoate pe oameni din preocuparile lor naturale. Cetatenii neinteresati de treburile publice deschid calea spre despotism, pe cand sociabilitatea ii invata pe oameni sa colaboreze si sa se autoguverneze, imbogatindu-i mai mult decat daca ar actiona izolati. Pentru a deveni eficienta economic, sociabilitatea trebuie sa fie combinata cu alti factori ca: onestitatea, tendinta de a economisi, talentul si energia antreprenoriale si interesul pentru educatie. Succesul american datorat interactiunii dintre individualism si colectivism se manifesta in plan economic prin tendinta spontana de crestere a corporatiilor. De asemenea, specifice societatii americane sunt organizatiile obstesti care sprijina familiile si scad dependenta indivizilor de protectia sociala a statului ajutandu-i sa-si gaseasca de lucru si avand grija de cei neajutorati. Una dintre concluziile implicite ale acestei carti este ca exista mai multe moduri de organizare a societatilor capitaliste datorita capacitatii capitalismului de a crea la fel de multe organizatii noi pe cat distruge. Astfel, cresterea statului bunastarii a accelerat declinul institutiilor obstesti pe care era destinat sa le suplineasca, marind dependenta indivizilor de protectia sociala a statului. Totusi, oamenii care au incredere unii in altii si lucreaza bine impreuna se pot adapta usor noilor conditii si pot crea noi forme organizationale potrivite. Deci, tarile in curs de dezvoltare pot beneficia de avantajul lectiilor invatate de la cele dezvoltate anterior si sa urmeze astfel o cale de evolutie foarte diferita. Cateva concluzii ale acestei parti dedicate societatii americane pot constitui adevarate invataminte pentru societatea noastra actuala: 13. Capacitatea de a asculta de autoritatile locale este cheia succesului societatii. 14. Inainte de a reduce rolul statului in societate trebuie gandita regenerarea societatii civile si gasite caile alternative de ingrijire a membrilor sai mai slabi (neajutorati). 15. Capitalul social se consuma foarte lent in timp. Oamenii nu isi vor pierde usor obiceiul innascut de a colabora chiar daca baza increderii a inceput sa dispara. Insa odata cheltuit, refacerea lui este foarte anevoioasa. 16. Grupurile de interese din arena politica sau comunitatile virtuale din ciberspatiu (Internet) nu pot inlocui comunitatile morale ale valorilor impartasite in impactul lor asupra obisnuintei morale. In ceea ce priveste implicatiile extra-economice ale capitalului social, autorul considera ca sociabilitatea este un suport vital pentru institutiile politice autoguvernate si constituie un scop in sine. Capitalul social care se manifesta ca o obisnuinta arationala si isi are originea in fenomene irationale ca religia si morala traditionala este necesar pentru functionarea optima a institutiilor economice si politice moderne rationale. Daca impulsul uman natural spre sociabilitate nu se poate exprima prin structuri sociale legitime, acesta apare in forme patologice ca bandele criminale. Desi cele mai multe afaceri sunt familiale (familia fiind cea mai naturala forma de capital social), daca familismul nu este insotit de un accent puternic pe educatie atunci el poate duce la proliferarea innabusitoare a nepotismului si la stagnarea la nivelul familiei. Capacitatea de a intra usor in asociere cu strainii (sociabilitatea spontana) inseamna ca familia sa nu constituie un orizont social atotcuprinzator. Gradul in care oamenii valorizeaza munca, respectul lor pentru educatie, atitudinea fata de familie si gradul de incredere pe care il arata fata de camarazii lor au un impact direct asupra vietii economice. La fel cum democratia liberala functioneaza mai bine ca sistem politic cand individualismul este moderat de spiritul civic si capitalismul este facilitat cand individualismul este insotit de usurinta de asociere. Daca democratia si capitalismul functioneaza cel mai bine cand sunt influentate de traditiile culturale atunci este clar ca modernitatea si traditia pot coexista intr-un echilibru stabil pentru perioade indelungate. Procesul rationalizarii si dezvoltarii economice este o forta sociala extrem de puternica care sileste societatile sa se modernizeze urmand anumite trasee. Modernitatea nu va fi insa niciodata uniforma datorita particularitatilor culturale -religie, obisnuinta etica- care pot favoriza sau inhiba acest proces de dezvoltare. Cele mai importante probleme sociale ramase sunt de natura culturala ca si diferentele majore dintre societati, iar convergenta institutiilor principale ii face pe oameni sa tina tot mai mult la pastrarea acestor elemente distinctive. O economie capitalista de succes est un sprijin foarte important pentru o democratie liberala stabila. Lipsa acesteia in tarile fost comuniste nu doar perpetueaza saracia, dar provoaca disfunctionalitati ale institutiilor democratice. Cea mai importanta teza a acestei carti este ca sociabilitatea nu apare spontan odata cu retragerea statului. Capacitatea de a colabora in societate este dependenta de obiceiuri, traditii si norme care servesc la structurarea pietei. Deci economia de piata si democratia stabila sunt codeterminate de cei mai importanti factori ai capitalului social. Numai in prezenta acestuia piata poate juca rolul de scoala pentru sociabilitate care intareste institutiile democratice. Inclinatia spre autoorganizare sta la baza functionarii institutiilor politice. Legea bazata pe suveranitatea populara converteste un sistem al libertatii in unul al libertatii ordonate. Un astfel de sistem nu se poate constitui pe baza unei mase de indivizi izolati care isi exprima preferintele doar la votare. Pentru ca o societate liberala sa nu devina anarhica sau neguvernabila trebuie sa fie capabila de autoguvernare la nivel de organizatii sociale substatale. Aceste sisteme depind de stapanirea de sine a indivizilor. Daca ei nu sunt respectuosi si toleranti unii cu altii sau nu respecte legile pe care le au stabilit singuri atunci vor primi un stat puternic si coercitiv care ii va pune la punct. Iar daca nu se pot uni pentru a atinge scopuri comune vor avea un stat interventionist care le va furniza organizatiile pe care ei nu le pot constitui. O tara cu capital social scazut va suferi de coruptie a functionarilor publici si de administratie publica ineficienta. Concluzia finala a cartii este ca institutiile politice democratice depind la fel de mult de incredere ca si afacerile, pastrarea si acumularea capitalului social ocupand acum scena centrala dupa ce problema ideologiilor si a institutiilor a fost rezolvata. Nicolae Cuță 